Pta-man verongeluk: 'Max is al wat ons van my broer het' | Maroela Media
'n Gesin van Pretoria is in rou gedompel nadat hul oudste seun, 'n sakeman van Villeria, Maandagaand op slag dood is toe sy motor 'n boom getref het. Die familie is nou inderhaas op soek na fondse om die man se veghond, Max, wat ses maande oud is en saam hom in die motor was, se lewe te red.
'n Polisieondersoek na die oorsaak van DJ Ehlers (32) se dood, die mede-eienaar van Barcelos in Elukwatini, is nog nie voltooi nie.
Ehlers is Maandagaand tussen 21:00 en 22:00 op die toneel dood verklaar nadat sy motor 'n boom getref het.
Amanda, sy suster, sê die gesin is stukkend oor die afsterwe van hul oudste broer.
Die gesin was Maandagaand by 'n verjaarsdagpartytjie voordat hy verongeluk het.
Max het ernstige beserings opgedoen en het vermoedelik sy rugstring gebreek en moet ook 'n heupvervanging kry. Hy word tans in die Farm Valley-dierehospitaal onder verdowing gehou totdat die gesin 'n bedrag van minstens R5000 kan insamel om hom te laat opereer.
"Max is al wat ons oor het van my broer," het Amanda gesê. "Ons is tans op soek na 'n groter huis, maar ons kan nie die huur bybring nie. Ons betaal tans R6 500 en kry bloot nie plekke waar ons 'n hond kan aanhou vir dieselfde prys nie. Ons wil graag vir Max hou, omdat ons só vir DJ onthou, maar sover lyk dit nie asof dit moontlik gaan wees nie."
Die gesin oorweeg dit om 'n geskikte huis vir die ses maande oue veghond te kry indien hulle nie na 'n huis kan trek nie. Verder wag die gesin ook geduldig dat die ondersoek afgehandel word.
"Dis erg. Dit maak mens stukkend. Ons het soveel vrae, niemand van ons weet wat gebeur nie. Maar ons weet as ons nie gou plan maak nie, gaan ons Max ook verloor."
Indien jy met die gesin wil kontak maak, kan jy Amanda direk kontak by 062 167 9275.
Max, die veghond (Foto: Verskaf)
Waarom praat van 'n veghond dit word net so van 'n hond gepraat as dit vir onwettige gevegte gebruik word. Is Pitbull en klaar.
Baie sterkte in die uiters moeilike tyd. Ek is oortuig as julle oral op sosiale media vra vir fondse sal julle die bedrag kan bybring vir Valley Farm. Uitstekende diere hospitaal so darem weet ons Max is in goeie hande.
Aaag asseblief!!!!! DJ is oorlede! Dammit man die familie is in skok en verward. Wat maak dit saak watter tipe brak Max is. Die familie het hom oor, hulle wil him red. HELP HULLE!
MY HAET RUK UIT MY BORS NA AMANDA EN HUL HELE FAMILIE ASOOK DJ SE VRIENDE.
Dis sulke hartseer nuus! Sterkte aan die familie… Wat my well afsit is, is dat daar verwys word na die hond as 'n veghond – liewe aarde, kan julle nie maar net se dis 'n pitbull hond nie….. Hoekom 'n veghond? Of as dit regtig moet, verwys na 'n terrier hond… of die beste, verwys na hom as 'n geliefde familie hond.
Indien dit Max opi foto is. Wie het sy ore gecrop want dis onwettig. Strongs vi fam. Maar as hond dalk na ander huis mut gaan hukom dan ni maar laat uitsit nie. Al sy beserings. Hu pynlik?. Hartseer om die mense te troos wat van arme dier se pyn